Йордан Стубел
Фиданка

chitanka.info

Неусетно лятото премина,

но ще видиш, синко, догодина

как и тази мъничка фиданка

ще разлисти и ще хвърли сянка.

А до друга пролет цветовете

ще се бялнат между клоновете,

после плод ще вържат и налято

ще жълтеят круши като злато…

Тъй растат в градини и полета,

и по ниви класове, дръвчета —

веселият дъжд ги напоява,

слънцето честит живот им дава.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.